Alboin

Alboin (vóór 526 – 28 Junie 572 of 573) was die eerste Lombardiese koning in Italië. Nadat hy in samewerking met die Aware die Germaanse Gepide-stam verslaan het, val hy (volgens sommige bronne aangespoor deur generaal Narses, die Griekse stadhouer van Italië), Italië binne. Italië het kort tevore 'n langdurige besetting deur die Gote suksesvol beëindig, en die land was uitgeput. Ook vanuit Konstantinopel was geen hulp te verwagte nie, en Alboin kon opruk tot in Venesië (569) en Milaan (569). Hy het Pavia ook ingeneem (in 571). 

Volgens Paulus Diakonus was Alboin die slagoffer van sy vrou Rosamunde se wraak. Sy was die dogter van die verslane en vermoorde Gepidiese koning Cunimund. Op haar aanstigting het Alboin se kamerhere, Peredeus en Helmichis – beide was geliefd aan haar – hom vermoor. 

Op daardie tydstip het die Lombarde geheers oor die Apennyne, Ligurië en Toskane. Spoleto en Benevento was Lombardiese hertogdomme.

Die naam van die Lombarde leef voort in die huidige Lombardye.

 Bronnelys 
Historia Langobardorum deur Paulus Diakonus
Arcana historia  deur Prokopius van Caesarea
Liber pontificalis ecclesiae Ravennatis deur Agnellus

Kategorie:Konings
Kategorie:Sterftes in 572